A határozati javaslat elfogadásához 
egyszerű többség szükséges!
6.-7. NAPIREND
Tárgy: Döntés a Közbeszerzési Terv, a Közbeszerzési Szabályzat módosításáról és Egyedi közbeszerzési Szabályzat elfogadásáról
Előterjesztő: Tóth Gábor polgármester

Törvényességi ellenőrzést végezte: dr. Herczig Hajnalka jegyző

Tisztelt Képviselő-testület!

Szükségessé vált Harc Község közbeszerzésekről szóló 2015. évi CXLIII. törvény 42.§ (1) bekezdése szerint elkészített éves összesített közbeszerzési tervének módosítása.
A Tolna Megyei Önkormányzat jelezte Önkormányzatunk felé, hogy a TOP-1.2.1-15-TL1-2016-00019 azonosítószámú „A Sió vízi turisztikai fejlesztés I. üteme” című projekt, illetve a TOP-1.2.1-15-TL1-2016-00016 azonosítószámú „Sió-mente kerékpár turisztikai fejlesztés I. ütem” projekt feltüntetése szükséges az egyes Konzorciumi Partnerek 2018. évi Közbeszerzési Tervében.

A TOP-1.2.1-15-TL1-2016-00019 azonosítószámú „A Sió vízi turisztikai fejlesztés I. üteme” című projekt a Tolna Megyei Önkormányzattal konzorciumban kerül megvalósításra. A Tolna Megyei Önkormányzat jelezte Önkormányzatunk felé, hogy a közbeszerzési eljárás gördülékeny és egyszerűbb lefolytatása érdekében célszerű lenne módosítani Harc Község Önkormányzatának Képviselő-testülete által 2014-ben elfogadott Közbeszerzési Szabályzatot. A 2015. november 1. napján hatályba lépett közbeszerzésekről szóló 2015. évi CXLIII. törvényre tekintettel, időszerű a Képviselő-testület által 2014-ben elfogadott elavult Közbeszerzési Szabályzat aktualizálása. Az előterjesztés 1. számú mellékletét képező Közbeszerzési Szabályzat a Tolna Megyei Önkormányzat által javasolt módosítást is tartalmazza már.
A közbeszerzési szakértő javaslata, valamint célszerűségi és gazdaságossági szempontok alapján az építési beruházást megvalósító konzorciumi partnerek, mint ajánlatkérők a Kbt. 29. § (2) bekezdése alapján közösen folytatnának le közbeszerzési eljárást, és a 29. § (1) bekezdése szerint az eljárás lefolytatására meghatalmazást adtak a Tolna Megyei Önkormányzatnak, aki, mint meghatalmazott ajánlatkérő fog eljárni. 

A fentiek miatt szükséges meghatározni a közösen lefolytatni kívánt közbeszerzési eljárás alapelveit, felelősségi rendjét és a döntési kompetenciákat. Ezen rendelkezéseket a 2. és 3. számú mellékletekben található „Egyedi Közbeszerzési Eljárásrend” címet viselő dokumentumokban került összefoglalásra. 

A fentiekre tekintettel az alábbi határozati javaslat elfogadását javaslom.
H a t á r o z a t i   j a v a s l a t:




…/2018. (IX.25.) önkormányzat határozat:

a 2018. évi Közbeszerzési Terv módosításáról
Harc Község Önkormányzatának Képviselő-testülete Harc Község Önkormányzatának 2018. évi Közbeszerzési Tervét az előterjesztés melléklete szerinti tartalommal fogadja el.



Felelős: Tóth Gábor polgármester

Határidő: 2018. szeptember 20.

Határozatról értesül:
Pénzügy




Irattár

…/2018. (IX.25.) önkormányzat határozat:

Döntés Harc Község Önkormányzatának Közbeszerzési Szabályzatáról

Harc Község Önkormányzatának Képviselő-testülete Harc Község Önkormányzatának Közbeszerzési Szabályzatát az előterjesztés melléklete szerinti tartalommal hagyja jóvá. 




Felelős: Tóth Gábor polgármester

Határidő: 2018. szeptember 25. napjától folyamatos
Határozatról értesül:
Tolna Megyei Önkormányzat

Pénzügy




Irattár

…/2018. (IX.25.) önkormányzat határozat:

a „Sió vízi turisztikai fejlesztés I. ütem” tárgyú közbeszerzési eljárások során alkalmazandó Egyedi Közbeszerzési Szabályzat és Felelősségi Rend elfogadásáról
Harc Község Önkormányzatának Képviselő-testülete a közbeszerzésekről szóló 2015. évi CXLIII. törvény 29. § (1) és (2) bekezdésére tekintettel az Egyedi Közbeszerzési Szabályzat és Felelősségi Rend „A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú közbeszerzési eljárásokhoz elnevezésű szabályzatot a határozat melléklete szerinti tartalommal elfogadja.

A Képviselő-testület felhatalmazza a polgármestert, hogy az Egyedi Közbeszerzési Szabályzat és Felelősségi Rend „A Sió vízi turisztikai fejlesztés I. üteme” (TOP-1.2.1-15-TL1-2016-00019) tárgyú közbeszerzési eljárásokhoz elnevezésű szabályzatot a szabályzat elfogadásában érintett Ajánlatkérőkkel egyeztesse és annak eredményétől függően annak végleges tartalmát jóváhagyja. 



Felelős: Tóth Gábor polgármester

Határidő: 2018. október 10.

Határozatról értesül:
Tolna Megyei Önkormányzat

Pénzügy




Irattár

…/2018. (IX.25.) önkormányzat határozat:

a „Sió-mente kerékpár turisztikai fejlesztés I. ütem” tárgyú közbeszerzési eljárások során alkalmazandó Egyedi Közbeszerzési Szabályzat és Felelősségi Rend elfogadásáról
Harc Község Önkormányzatának Képviselő-testülete a közbeszerzésekről szóló 2015. évi CXLIII. törvény 29. § (1) és (2) bekezdésére tekintettel az Egyedi Közbeszerzési Szabályzat és Felelősségi Rend „A Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú közbeszerzési eljárásokhoz elnevezésű szabályzatot a határozat melléklete szerinti tartalommal elfogadja.
A Képviselő-testület felhatalmazza a Polgármestert, hogy az Egyedi Közbeszerzési Szabályzat és Felelősségi Rend „A Sió-mente kerékpár turisztikai fejlesztés I. ütem” (TOP-1.2.1-15-TL1-2016-00016) tárgyú közbeszerzési eljárásokhoz elnevezésű szabályzatot a szabályzat elfogadásában érintett Ajánlatkérőkkel egyeztesse és annak eredményétől függően annak végleges tartalmát jóváhagyja. 
Felelős: Tóth Gábor polgármester

Határidő: 2018. október 10.

Határozatról értesül:
Tolna Megyei Önkormányzat

Pénzügy




Irattár

Harc, 2018. szeptember 24.














Tóth Gábor sk.

